1 de xaneiro

O 1 de xaneiro é o primeiro día do ano do calendario gregoriano. Quedan 364 días para finalizar o ano, 365 nos ano bisestos. No calendario xuliano empezou a ser o primeiro día do ano no 153 a. C.

 Acontecementos 
 Ata 1900 
 -45, entra en vigor o calendario xuliano, que será usado até 1582.
 -42, o senado decide darlle divindade ao defunto Xulio César.
 990, Rusia adopta o calendario xuliano. 
 1432, Yusuf IV é proclamado sultán do Reino de Granada tras unha sublevación popular que destrona a Muhammad IX.
 1502, Brasil: Amerigo Vespucci descobre a baía de Guanabara, onde se fundaría a cidade de Río de Xaneiro.
 1504, entrada triunfal do exército español en Gaeta, co que remata a guerra por Nápoles entre Francia e España.
 1515, o rei Francisco I sucede no trono a Lois XII por falta de descendencia.
 1554, ten lugar en Chile a Batalla de Tucapel e a morte de Pedro de Valdivia. Os mapuches, ao mando de Lautaro, derrotan os españois e dan morte a Valdivia.
 1559, sobe ao trono o rei Frederico II de Dinamarca e Noruega.
 1567, pragmática de Filipe II contra a actitude belicosa dos mouros en Granada, orixe da guerra das Alpujarras.
 1568, como ampliación da Pragmática do ano anterior, decrétase por Filipe II que os musulmáns deberán entregar os seus fillos en idades comprendidas entre 3 e 15 anos ás autoridades eclesiásticas para a ensinanza da relixión cristiá e a lingua castelá.
 1574, en Bolivia o conquistador español Santiago Barba de Padilla funda a cidade de Oropesa, que foi chamada Cochabamba a partir de 1786.
 1575, fúndase en México a vila de Celaya.
 1584, o frade mexicano Martín Durán pronuncia un discurso a favor dos aborixes mexicanos, motivo polo que a Santa Inquisición dá orde de que sexa queimado vivo.
 1622, os Estados Pontificios adoptan o 1 de xaneiro coma inicio do ano.
 1644, en Francia aparece a primeira publicación de Jean-Baptiste Poquelin na que firma baixo o alcume de Molière.
 1652, o físico Johann Lorenz Bausch funda a Academia Naturae Curiosorum.
 1679, no Brasil, Francisco Gil de Araújo en calidade de vicerrei ordena a fundación dunha vila nas beiras do río Guarapari, que corresponde ao estado de Espírito Santo.
 1730 No Uruguai fúndase o primeiro cabido na cidade de Montevideo.
 1764, Wolfgang Amadeus Mozart toca en Versalles á idade de 8 anos.
 1772, o futuro presidente dos Estados Unidos, Thomas Jefferson casa con Martha Wayles Skelton.
 1777 
 En Francia aparece o primeiro xornal parisiense, o Journal de Paris
 Bernardo de Gálvez y Madrid é o primeiro español nomeado gobernador de Luisiana (Estados Unidos de América).
 1788, publicación en Londres do primeiro número do xornal The Times.
 1791, aparece en Lima o primeiro número do xornal El Mercurio Peruano, dirixido por Hipólito Unanue.
 1797, a cidade de Albany substitúe a Nova York coma capital do estado homónimo.
 1801 
 Descubrimento do primeiro asteroide, Ceres, polo astrónomo italiano Giuseppe Piazzi no seu observatorio de Palermo.
 Constitúese o Reino Unido de Gran Bretaña e Irlanda. 
 O indio Mariano pronúnciase en México contra das autoridades vicerreinais na serra de Nayarit, e pretende restabelecer o reinado de Moctezuma II.
 A rexión chilena de La Serena é sacudida por un forte sismo, non se coñece a intensidade nin se provocou mortes.
 1804, Jean-Jacques Dessalines proclama a independencia de Haití, resucitando o antigo nome indio da illa.
 1806, restablecemento en Francia do calendario gregoriano.
 1807, o revolucionario e libertador venezolano, Simón Bolívar chega aos Estados Unidos.
 1808, Serra Leoa transfórmase nunha colonia británica.
 1818, o libertador e político Bernardo O'Higgins proclama a independencia de Chile.
 1820 O tenente coronel Rafael del Riego reponse contra o absolutismo en Las Cabezas de San Juan, (Sevilla), e proclama a Constitución de 1812. 
 1821, a rexión norteña do Pará brasileiro súmase á Revolución Constitucionalista de Portugal.
 1824, en México a xunta gobernativa aproba a Acta Constitutiva da Federación.
 1826, en Cuba pídese apoio do pobo e do goberno para fundar a Academia de Ciencias Médicas, Físicas e Naturais da Habana. 
 1830, Anastasio Bustamante asume a Presidencia de México.
 1831, sae ás rúas da cidade de Boston o xornal The Liberator.
 1841, Honduras elixe o primeiro presidente da república, o xeneral Francisco Ferrera.
 1849, no Brasil publícase o chamado "Manifesto ao Mundo" que daría lugar á Revolución da Praia.
 1850, estabelécese en España un novo sistema de franqueo da correspondencia, o selo adhesivo. 
 1855, edítase o primeiro censo escocés que recolle os casamentos, os nacementos e as mortes da xente do país.
 1860, vitoria das tropas españolas ao mando do xeneral Prim, na batalla de los Castillejos.
 1863, nos Estados Unidos entra en vigor a Acta de Emancipación para os escravos do sur, asinada polo presidente Lincoln.
 1865, en Chile estabelécese o sistema métrico decimal.
 1867, o químico sueco Alfred Nobel obtén por primeira vez a dinamita de forma industrial.
 1868, o presidente Aristidis Moraitinis renova a súa lexislatura no goberno de Grecia por segunda vez.
 1869, a cidade paraguaia de Asunción é asaltada e saqueada por tropas insurrectas.
 1871 
 Na Arxentina: entra en vigor o Código Civil arxentino, escrito por Dalmacio Vélez Sársfield.
 Apróbase oficialmente en España o sistema métrico decimal.
 1872, entran en vigor os parágrafos 218 ao 220 do Código Penal alemán, que regulan a interrupción da preñez.
 1877, na India Disraeli consegue o título de "Emperatriz das Indias" para a raíña Vitoria do Reino Unido.
 1880, en Panamá comezan os traballos para a construción da Canle de Panamá.
 1883, a Unión Postal Universal recibe un novo membro nas súas filas: Costa Rica.
 1888
 En España ten lugar a súa Primeira Exposición Universal na cidade de Barcelona.
 Iníciase a construción do submarino español (que será chamado "Peral"), e que rematará o 8 de setembro.
 1889, preséntase nos Estados Unidos a primeira lexislación que permite a execución dos presos utilizando a cadeira eléctrica.
 1890, ábrese en Monterrey a primeira institución bancaria do Banco Nacional de México.
 1892, ábrese a illa Ellis, o máis famoso centro de inmigración dos Estados Unidos. 
 1893, o Xapón adopta o calendario gregoriano.
 1896, Wilhelm Röntgen anuncia o descubrimento dos raios X. 
 1897, ten lugar a inauguración do telégrafo submarino que pon en contacto as cidades de Río de Xaneiro e Pernambuco.
1898 - María Luz Morales, escritora, xornalista e tradutora galega (m. 1980)
 1899 
 O exército español entrega a illa de Cuba a Estados Unidos, que asumiu o seu goberno durante tres anos.
 Sae á rúa o xornal La veu de Catalunya.
 O goberno dos Estados Unidos concede permiso a Issaquah State Bank para a apertura e xestión dos cartos e intereses do estado.

 1901 - 1950 
 1901 
 Nixeria convértese en protectorado británico.
 Establécese a Commonwealth de Australia mediante a unión de seis colonias.
 Empeza a rexer en España o horario oficial polo meridiano de Greenwich. 
 Inaugúrase en Madagascar a primeira autoestrada do mundo, cunha lonxitude de 200 km.
 1903, aparece o primeiro número do xornal español ABC, de periodicidade semanal.
 1905 
 Novo goberno formado por Paul F. Gautsch von Frankenthurn en Austria tras unhas segundas votacións.
 Durante a Guerra Ruso-Xaponesa, tropas rusas réndense na localidade de Port Arthur.
 1909, en Inglaterra a cámara de lores remite ó goberno o prace da acta que permitirá que os anciáns teñan dereito a cobrar unha pensión de xubilación.
 1910, empeza en España o costume de comer doce uvas ao son das doce badaladas da medianoite.
 1911 
 O xeneral Estrada é elixido presidente da República de Nicaragua.
 En Australia lévase a cabo o servizo militar obrigatorio coa posibilidade que que os soldados se poidan reenganchar cumprindo un máximo de 30 anos ó servizo da patria.
 1912 
 O Goberno revolucionario chinés proclama a República e designa como presidente provisional ao líder nacionalista Sun Yat-sen. 
 Nuns novos comicios lexislativos Daniel E. Howard acada a presidencia de Liberia.
 1913, dimite o xefe do Partido Conservador de España, Antonio Maura.
 1914 
 Entra en servizo a primeira liña aérea regular do mundo, entre St. Petersburg e Tampa, ambas no estado de Florida (Estados Unidos).
 A partir da data, os suecos non poderán comprar máis de 12 litros de licores por trimestre.
 Nixeria constitúese nunha colonia británica.
 1915 
 O submarino alemán U-24 afunde o navío de liña británico Formidable diante de Plymouth.
 O presidente americano Theodore Roosevelt publica o escrito "America and the World War".
 1916 
 O político Venustiano Carranza chega a Querétaro, cidade que proclama capital da república.
 Unha obra do escritor Clóvis Beviláqua é o detonante para que o goberno do Brasil cree o Código Civil Brasileiro.
 1918 
 Nos Estados Unidos o actor británico Charles Chaplin inaugura os seus propios estudios cinematográficos en Hollywood; serán coñecidos como "United Artists".
 Finlandia celebra o derradeiro día do calendario xuliano.
 1919, Fundación do Partido Comunista alemán, por Rosa Luxemburg, Karl Liebnecht e Guillerme Pieck.
 1921, en Nicaragua Diego Manuel Chamorro comeza o seu mandato presidencial, caracterizado pola constante axitación.
 1923 
 O aviador Sadi Lecointe establece unha nova marca mundial de velocidade en Istres, cunha media de 348 km/h.
 Na Arxentina inaugúrase o Museo Colonial.
 Créase en toda Rusia a Unión de Repúblicas Socialistas Soviéticas, que se dará a coñecer cara ao occidente baixo as siglas URSS.
 1924 
 Estados Unidos cerra a entrada á inmigración xaponesa.
 En Australia constrúese o primeiro telescopio respaldado polo orzamento da Commonwealth Solar Observatory. Tamén se constitúe a Asociación Automobilística Australiana.
 1925 
 A capital de Noruega, Cristiana, pasa a chamarse Oslo.
 Estrea no teatro Español da obra Hernani, adaptación dos irmáns Antonio e Manuel Machado.
 1926 
 O número de parados en Alemaña alcanza os 2 millóns.
 As augas do Rhin alcanzan o seu nivel máis alto desde 1781.
 1927 
 Primeira emisión da Cadea de Noticias BBC (British Broadcasting Corporation).
 A causa de certas discrepancias, Costa Rica deixa de ser membro da Liga das Nacións.
 1929 
 Entra en vigor un novo Código Penal en España.
 En Nicaragua Xosé María Moncada, do Partido Liberal, asume a presidencia.
 Estréase na Arxentina o novo aeroporto; Arxentina S.A.
 1930 80 nenos morren nun incendio dun cine en Paisley, cerca de Glasgow (Escocia).
 1931, comeza a folga de mineiros no País de Gales.
 1932, en Turquía ten lugar a apertura do primeiro Banco Central da República turca.
 1934 
 Entra en vigor a lei ditada polo goberno do Reich "para a prevención da descendencia con enfermidades hereditarias".
 Tras novas eleccións, Libia terá un gobernador xeral italiano, Italo Balbo, que dividirá o pais en catro provincias: Trípoli, Benghazi, Derna e Misurata.
 Alcatraz convértese oficialmente en cárcere federal. 
 1935, a "Associated Press" inaugura o servizo de radiofotos.
 1936, o goberno brasileiro designa a Érico Ennes Torres para a Presidencia do Tribunal de Santa Catarina.
 1937, as tropas nacionais toman a cidade de Porcuna (Xaén).
 1938, no Brasil Getulio Vargas inicia o Estado Novo, de tendencia fascista.
 1939 
 Convértese nun deber para todas as rapazas españolas menores de 25 anos, cumprir durante un ano co servizo de traballo obrigatorio.
 En Alemaña o chanceler Hitler ordena que as tropas de paracaidistas sexan integradas na Luftwaffe.
 1942
 Australia recibe a visita do portaavións estadounidense USS Langley.
 Estréase en París o ballet Bolero, de Maurice Ravel.
 Por primeira vez aparece empregado o termo Nacións Unidas baixo un discurso emitido polo presidente norteamericano Franklin Roosevelt.
 1943, finaliza a batalla de Guadalcanal, coa vitoria dos estadounidenses sobre os xaponeses.
 1944 
 Franco négase a recoñecer a república fascista de Salò, constituída por Mussolini.
 Estrease nos Estados Unidos a película Going my way, dirixida por Leo McCarey.
 Descóbrese a tumba do faraón Menes no Cairo (Exipto).
 Durante a Segunda guerra mundial o piloto alemán, Heinz Lange derriba o avión número 50; dun total de 70 que derribará durante a contenda. Seguiralle así o temido "rei dos ases"; Erich Hartmann, un comandante alemán que logrou derribar 352 avións.
 1945 
 O Comité de Lublin declárase Goberno provisional polaco.
 Avións xaponeses bombardean o navío estadounidense John M. Clayton; pola contra Estados Unidos desprega un novo submarino, o USS Requin SS-481.
 1946, nunha alocución radiofónica, o emperador Hirohito explica a xénese do mito do emperador no Xapón.
 1947 
 Reino Unido, o Goberno laborista de Clement Attlee nacionaliza as minas de carbón.
 Nixeria obtén certa autonomía administrativa.
 1948 
 Entra en vigor o Acordo Xeral sobre Tarifas Aduaneiras e Comercio (GATT).
 O Goberno decreta a suspensión dos salvocondutos para circular polo interior de España.
 Estréase a primeira ópera catalá da posguerra, El giravolt de maig, de Toldrá.
 No Reino Unido nacionalízase o ferrocarril.
 Entra en vigor o Benelux, como acordo da unión aduaneira entre Bélxica, Luxemburgo e os Países Baixos.
 Etiopía logra entrar coma membro na Organización de Agricultura e Alimentación (FAO).
 1949 
 Os enfrontamentos entre zulús e mercadores hindús no mercado oeste de Durban (Suráfrica) causan a morte de 75 persoas.
 O doutor Xoán Manuel Gálvez toma posesión da presidencia de Honduras.
 Tailandia entra como membro da UNESCO.
 1950
 O Reino Unido recoñece a República Popular da China.
 Juan Domingo Perón proclama o comezo do Ano do Libertador Xeral San Martín.

 1951 - 2000 
 1951, comeza as súas funcións o Alto Comisionado das Nacións Unidas para os Refuxiados (ACNUR).
 1952, Javier de Borbón Parma autoproclámase rei perante un grupo de carlistas.
 1953, ponse en marcha o primeiro plan quinquenal na China. 
 1956, Sudán independízase do Reino Unido.
 1957 
 O enxeñeiro alemán Félix Wankel leva a cabo o primeiro percorrido de proba co seu motor de pistón xiratorio.
 Francia retorna o territorio do Sarre a Alemaña. 
 1958 
 Lánzase o Explorer 1, primeiro satélite norteamericano.
 O Exército venezolano rebélase contra o Goberno.
 1959 
 En Cuba triunfa a rebelión socialista. O ditador Fulgencio Batista refuxiase nos Estados Unidos.
 Comeza a rexer o Tratado de Roma, base da CEE. 
 1960 
 En Cuba a revolución socialista nacionaliza a United Fruit Co.
 Benín e o Camerún independízanse de Francia.
 Salvador Espriu publica o seu libro La pell de brau.
 Concédese a Pilar Primo de Rivera, delegada nacional feminina de FET y de las JONS, o título de condesa da Mota.
 Estados Unidos lanza ao espazo o Tiros I, primeiro satélite meteorolóxico.
 Entra en vigor en Francia a reforma monetaria: 100 francos antigos equivalen a 1 franco novo.
 A xerarquía católica admite a doutrina en castelán para Galiza.
 1962 
 República Dominicana, trala morte do ditador Trujillo, asume o poder o Consello de Estado, presidido por Joaquín Balaguer.
 Samoa alcanza a súa independencia.
 1964 
 Iníciase o I Plan de Desenvolvemento en España. 
 Entra en vigor a lei de froitas e verduras para o Mercado Común
 1965, permítese en España a lectura directa do Evanxeo e as epístolas nas linguas vernáculas.
 1966, República Centroafricana: David Dacko é deposto do seu goberno polo seu curmán, o coronel Jean Bedel Bokassa.
 1969 
 En Checoslovaquia créase un estado federal no que os eslovacos gozan dunha ampla autonomía por parte do estado checo.
 Os enfrontamentos entre católicos e protestantes en Londonderry (Irlanda do Norte) causaron 120 feridos
 1970 
 No Reino Unido fíxase a maioría de idade nos 18 anos. 
 Entra en vigor na República Federal de Alemaña unha lei sobre a percepción do xornal no caso de enfermidade.
 1971 
 En Chile o goberno da Unidad Popular nacionaliza a banca privada.
 Un tremor rexistrado en Asia central produce un accidente ferroviario en Isfahan (Irán) que ocasiona 70 mortos e 130 feridos.
 1973, nace a "Europa dos nove", ao meterse na CEE o Reino Unido, Irlanda e Dinamarca. 
 1974, asínase un acordo pesqueiro hispanomarroquí polo cal 200 barcos españois poderán faenar nas augas próximas a Marrocos.
 1975 
 Declarado Ano Internacional da Muller, auspiciado pola Asemblea Xeral da ONU.
 Entra en vigor a nova Constitución sueca.
 O papa Paulo VI inaugura o Ano Santo.
 1976, en Venezuela o goberno de Carlos Andrés Pérez nacionaliza a explotación de petróleo.
 1979 
 Estados Unidos e a República Popular da China establecen relacións diplomáticas. 
 A ONU proclama o Ano Internacional do Neno.
 O exército vietnamita, apoiado pola URSS, lanza unha ofensiva xeneralizada contra Camboxa, apoiada pola China.
 1980, manifestantes afgáns e iranianos asaltan en Teherán a embaixada da URSS, nunha protesta pola ocupación de Afganistán.
 1982, Javier Pérez de Cuéllar asume o cargo de Secretario Xeral das Nacións Unidas.
 1984, independízase Brunei. 
 1985, 2.500 persoas son desaloxadas en Arcansas (Estados Unidos) trala fuga dun vagón cisterna de gas fabricado pola Union Carbide.
 1986 
 Ingreso de España e Portugal na CEE.
 España, entrada en vigor do IVE.
 1987 
 Maniféstanse en Pequín estudantes a favor da democracia e a clase traballadora.
 Promulgase na Unión Soviética a lei de inmigración número 1064 permitindo os xudeus emigrar a Israel. 
 1989 
 Entra en vigor o Protocolo de Montreal, ratificado por 29 países e a CE, para protexer a capa de ozono.
 Felipe González asume a Presidencia da Unión Europea, sendo o primeiro gobernante español que o fai.
 1990, o presidente do Consello de Salvación Nacional de Romanía anuncia a legalización do multipartidismo e outras medidas para acabar co réxime comunista de Ceaucescu.
 1991 
 Entra en vigor en Alemaña a Lei de Protección dos Embrións.
 1992, Arxentina, o peso substitúe ao austral como moeda arxentina.
 1993 
 Checoslovaquia deixa de existir tras 74 anos de historia e divídese en dous novos Estados: Chequia e Eslovaquia.
 Entra en vigor o Mercado Único Europeo. 
 1994 
 Entra en funcionamento o Espazo Económico Europeo (EEE) e o Tratado de Libre Comercio (TLC) do Canadá, os Estados Unidos e México.
 Guerrilleiros do Exército Zapatista de Liberación Nacional (EZLN) inician unha rebelión no estado mexicano de Chiapas contra a pobreza do indíxena campesiño.
 1995 
 Creación da Organización Mundial do Comercio.
 Cuarta ampliación da Unión Europea, que conta a partir de hoxe con quince países membros ao integrarse oficialmente Austria, Finlandia e Suecia.
 As tropas rusas toman Grozni durante a primeira guerra con Chechenia.
 1996, o rei Fahd de Arabia é substituído polo seu medio irmán Abdula.
 1997 
 O ghanés Kofi Annan toma posesión como secretario xeral da ONU, en substitución do exipcio Butros Ghali. 
 Violentos ataques a estacións e comisarías vascas trala detención dun comando Y.
 1998 
 Centos de persoas, na súa maioría de orixe kurda, chegan ás costas italianas nun barco abandonado pola tripulación.
 Dimite o ministro de Exteriores israelí David Levy.
 Morren degolados 78 civís no primeiro día do ramadán en Alxeria.
 1999 
 Entra en vigor o euro, a moeda única para once países da UE. 
 Cincocentos civís son masacrados na rexión de Kivu Sur (República Democrática do Congo) polas forzas rebeldes enfrontadas ao presidente Laurent Kabila.
 2000 
 Entra en vigor a Unión Monetaria Europea.
 Juan Jose López Martos, ex conselleiro de Obras Públicas da Xunta de Andalucía, é absolto no "caso Ollero"
 O antigo membro dos Beatles George Harrison é apuñalado na súa mansión por un fanático.

 2001 - 
 2001 
 Suecia asume a presidencia por quenda da Unión Europea.
 Comenza o rally París Dakar.
 2002 
 Entrada en vigor o Euro como moeda única para 12 Estados da Unión Europea.
 Tres policías feridos e máis de 30 vehículos incendiados en varios incidentes en Estrasburgo.
 2003 
 Lula da Silva xura coma presidente do Brasil. 
 Grecia inicia a súa presidencia semestral da Unión Europea.
 España ingresa no Consello de Seguridade da ONU para un período de dous anos.
 Un cargueiro turco, con 70 000 toneladas de gasóleo a bordo, choca cos restos do casco do buque Tricolor, afundido en augas do Canal da Mancha o 14 de xaneiro tras ser arremetido por outro mercante. 
 2004
 Irlanda inicia o semestre de presidencia da UE.
 O Tratado de libre Comercio entre Chile e os Estados Unidos de América entra en vigor.
 O Parlamento paquistaní ratifica o presidente Pervez Musharraf, como xefe de Estado até o ano 2007.
 2005 
 Un novo sismo rexístrase no sur de Sumatra, mentres a choiva agrava o risco de epidemias.
 Rexístrase un terremoto de 5,3 graos no leste do Xapón, sen causar vítimas.
 As inundacións obrigan a desaloxar 2.000 persoas en Sri Lanka.
 A axuda internacional comprometida para as vítimas do maremoto alcanza os 2.000 millóns de dólares.
 Morren polo menos doce soldados nunha emboscada dos maoístas nunha rexión montañosa do leste do Nepal.
 2006, entra en vigor en España a Lei Antitabaco.
 2007
 Bulgaria e Romanía únense á Unión Europea.
 Eslovenia adopta o euro.

 Nacementos 
miniatura|100px|Antón Patiño.
miniatura|100px|Christine Lagarde
miniatura|100px|Baldo Ramos.

miniatura|100px|María Luz Morales.

 1431 - Papa Alexandre VI, de nome Rodrigo Borja (m. 1503).
 1449 - Lourenzo de Medici, banqueiro e político italiano, mecenas do renacemento (m. 1492).
 1769 - Jane Marcet, pioneira da divulgación científica (m. 1858).
 1823 - Sándor Petőfi, poeta húngaro (m. 1849).
 1864 - Alfred Stieglitz, fotógrafo estadounidense (m. 1946).
 1892 - Manuel Roxas, presidente de Filipinas (m. 1948).
 1898 - María Luz Morales, xornalista e escritora galega do século XX (m. 1980)
 1901 - Manuel Iglesias Corral, avogado e político galego (m. 1989).
 1919 - J.D. Salinger, novelista estadounidense (m. 2010).
 1922 - Bobby Capó, cantante e compositor de Porto Rico (m. 1989).
 1942 - Alassane Ouattara, ex-primeiro ministro da Costa do Marfil.
 1944 - Eloy de la Iglesia, guionista e director de cine vasco (m. 2006).
 1944 - Omar Hasan Ahmad al-Bashir, presidente do Sudán.
 1946 - Rivelino, futbolista brasileiro.
 1952 - Mercedes Gallego, historiadora da arte, política e senadora galega.
 1956 - Christine Lagarde, política francesa,  primeira muller designada como directora xeral do Fondo Monetario Internacional (FMI).
 1957 - Antón Patiño Pérez, pintor e escritor galego.
 1959 - Azali Assoumani, presidente das Comores.
 1959 - Panagiotis Giannakis, xogador e adestrador de baloncesto grego.
 1960 - Francis Lorenzo, actor galego.
 1962 - Andreu Casadevall, adestrador de baloncesto catalán.
 1965 - Xosé Monteagudo, escritor galego.
 1971 - Baldo Ramos, poeta e artista plástico galego.
 1983 - Daniel Jarque, futbolista catalán (m. 2009).
 1986 - Glen Davis, xogador de baloncesto estadounidense.
 1991 - María José Corral, xogadora de voleibol e volei praia galega.

 Mortes 
miniatura|150px|Federica Montseny.
 898 - Eudes, rei de Francia.
 1387 - Carlos II, rei de Navarra.
 1515 - Lois XII, rei de Francia.
 1578 - Catalina de los Ángeles, relixiosa española.
 1617 - Hendrick Goltzius, pintor e gravador flamengo.
 1717 - Esteban Bellido Guevara, bispo español.
 1864 - Juan Chassaing, poeta, avogado, lexislador e político arxentino.
 1894 - Heinrich Rudolf Hertz, físico alemán.
 1936 - Lucas Álvarez Cerice, militar e médico cubano.
 1937 - Eduardo Ladislao Holmberg, naturalista e escritor arxentino.
 1939 - Francisco Sánchez García, xornalista e escritor galego (n. 1874).
 1943 - Antonio Alice, pintor arxentino.

 1953 - Hank Williams, músico estadounidense.
 1962 - Diego Martínez Barrio, expresidente da II República Española.
 1972 - Maurice Chevalier, cantante e actor francés.
 1974 - Manuel Peyrou, novelista e xornalista arxentino.
 1975 - Kyusaku Ogino, xinecólogo xaponés.
 1980 - Pietro Nenni, político italiano.
 1984 - Claudio Estrada, compositor e guitarrista mexicano.
 1984 - Xoaquín Rodríguez "Cagancho", matador de touros español.
 1984 - Alexis Korner, músico británico.
 1986 - Alfredo Binda, ciclista italiano.
 1993 - Jean Mayer, investigador francés.
 1994 - César Romero, actor estadounidense.
 1994 - Thomas O'Neill, político dos Estados Unidos.
 1994 - Samuel Bronston, produtor estadounidense de orixe rusa.
 1994 - Federica Montseny, política española (n. 1905).
 1994 - Zino Davidoff, tabaqueiro ucraíno.
 1994 - Telly Savalas, actor estadounidense.
 1994 - Oscar Hermes Villordo, poeta, novelista e xornalista arxentino.
 1995 - Eugene P. Wigner, científico estadounidense de orixe húngaro, Premio Nobel de Física en 1963.
 1995 - Ted Hawkins, músico estadounidense.
 1995 - Manuel Rivera, fundador español do Grupo El Paso.
 1995 - Agustin Piru Gainza, futbolista español.
 1995 - Gabriel Aragón, Gaby, pallaso español.
 1995 - Rose Kennedy, decana do clan Kennedy.
 1997 - Townes Van Zandt, músico estadounidense.
 1998 - Helen Wills Moody, tenista estadounidense.
 2000 - Matías Palau, pintor e escultor español.
 2001 - Xosé Luis González Marcos, ex deputado socialista español.
 2005 - Shirley Chisholm, primeira muller negra do Congreso dos Estados Unidos de América.
 2018 - Gonzalo Adrio Barreiro, avogado e político galego (n. 1919).

 Festas e celebracións 
 Celebracións civís 
 Aninovo (nos países que empregan o calendario gregoriano).
 Celebracións relixiosas 
 Na Igrexa católica latina 
 Santoral: Santa María, Nai de Deus. Oitava de Nadal (Manuel, Xesús); A Circuncisión do Señor; Santo Agripino, Odilión, Frodoberto e Xustino (Bispos); Almaquio, Odilión, Concordio e Almaquino (Mártires); Eufrosia, Beatriz e Eufrosina (Virxes); Martiña (Virxe e Mártir); Ada, Fulxencio de Ruspe, Ponfilio e Vicente María Strambi (Confesores); Odilo e Guillerme (Abades). Calendario Romano: Calendas de Xaneiro.

 Na Igrexa ortodoxa e nas Igrexas católicas de rito bizantino 
Festa da Circuncisión de Cristo.
San Basilio Magno, arcebispo de Cesarea de Capadocia.

 Notas 

 Véxase tamén 

 Outros artigos 
 0 de xaneiro
 Os 366 días do ano

01